**NOTĂ DE FUNDAMENTARE**

|  |
| --- |
| **Secţiunea 1****Titlul prezentului proiect de act normativ** |
| Hotărârea Guvernului privind transmiterea cu titlu gratuit din domeniul privat al statului în domeniul public al acestuia şi în administrarea Ministerului Justiției a unui imobil intrat în proprietatea privată a statului prin confiscare |
| **Secţiunea a 2 – a****Motivul emiterii actului normativ** |
| **1. Descrierea situaţiei actuale**Cadrul legal care reglementează transmiterea cu titlu gratuit în domeniul public al statului și darea în administrarea autorităților administrației publice centrale, altor instituții publice de interes național, după caz, sau regiilor autonome de interes național a bunurilor imobile confiscate în cursul procesului penal este următorul:- Legea nr. 216/2016 privind stabilirea destinației unor bunuri imobile confiscate;- Legea nr. 318/2015 privind pentru înființarea, organizarea și funcționarea Agenției Naționale de Administrare a Bunurilor Indisponibilizate și pentru modificarea și completarea unor acte normative, art. 34 și art. 35.Imobilul a intrat în proprietatea privată a statului prin confiscarea dispusă prin sentința penală nr. 53/F/26.08.2018, pronunțată de Curtea de Apel București – Secția a II-a Penală, în dosarul nr. 2185/2/2015\*, definitivă prin decizia penală nr. 306/A/11.10.2019 a Înaltei Curți de Casație și Justiție. Imobilul este compus din teren (621 mp) și construcție cu o suprafață construită la sol de: 374 mp, situat în București, Calea Floreasca nr. 39, Sectorul 1.Valoarea imobilului confiscat a fost stabilită de către comisia de evaluare la suma de 14.400.000 Lei, în temeiul prevederilor art. 6 din Ordonanța Guvernului nr. 14/2007 pentru reglementarea modului și condițiilor de valorificare a bunurilor intrate, potrivit legii, în proprietatea privată a statului, coroborate cu dispozițiile art. 1 alin. (2) din Legea nr. 216/2016 privind stabilirea destinației unor bunuri imobile confiscate, fiind încheiat procesul-verbal de evaluare nr. 659/18.12.20019.În temeiul prevederilor art. 1 din Legea nr. 216/2016, Agenția Națională de Administrare a Bunurilor Indisponibilizate a propus Ministerului Finanțelor Publiceinițierea demersurilor necesare pentru emiterea unei Hotărâri a Guvernului având ca obiecttransmiterea cu titlu gratuit din domeniul privat al statului în domeniul public al acestuia şi în administrarea Ministerului Justiției a imobilului situat în București, Calea Floreasca nr. 39, Sector 1, intrat în proprietatea privată a statului prin confiscare.În prezent, activitatea Ministerului Justiției se desfășoară cu dificultate, având în vedere următoarele aspecte:O serie de instituții pentru care Ministerul Justiției are calitatea de ordonator principal de credite își desfășoară activitatea în spații închiriate, improprii desfășurării în bune condiții a activității sub aspectul compartimentării, fluxurilor și al numărului de personal, precum și de specificul activităților instituțiilor, care presupune lucrul cu publicul. Bugetul de stat este grevat anual de sume importante pentru achitarea chiriilor, în anul 2019 plătindu-se 31.410.000 lei cu această destinație. Prin legea bugetului de stat pe anul 2020 au fost alocate fonduri în sumă totală de 27.025.000 lei pentru plata chiriilor, cu ocazia rectificărilor bugetare Ministerul Justiției găsindu-se în situația de a solicita majorarea bugetului alocat inițial. Unitatea subordonată Ministerului Justiției, respectivAutoritatea Națională pentru Cetățenie, își desfășoară activitatea într-o clădire aflată în stare avansată de degradare, de natură a pune în pericol deopotrivă angajații instituției, cât și publicul numeros care se adresează direct Autorității Naționale pentru Cetățenie. Alte unități subordonate Ministerului Justiției, respectiv Serviciile de probațiune din București, și Ilfov își desfășoară activitatea în cadrul unor imobile aflate în proprietatea R.A. Administrația Patrimoniului Protocolului de Stat, în temeiul unor contracte de locațiune și prestări servicii încheiate de către Direcția Națională de Probațiune cu RAAPS. Sediul Serviciului de Probațiune București este localizatîntr-un imobil în B-dul. Gheorghe Magheru nr. 28-30 și cuprinde un spațiu cu destinație de birouri în suprafață de aproximativ 670 mp, unde își desfășoară activitatea 44 de consilieri de probațiune. Sediul Serviciului de Probațiune Ilfov este amplasat într-un imobil din Piața Walter Mărăcineanu nr. 1-3 având o suprafață de aproximativ 160 mp cu destinație de birouri, fiind utilizat de 14 consilieri de probațiune. În contextul suplimentării finanțării unor posturi vacante și organizării concursului de ocupare a acestor posturi în cursul anului 2020, Serviciul de Probațiune Ilfov va necesita suplimentarea spațiului deținut în prezent, pentru a acomoda persoanele ce vor fi nou angajate și pentru a răspunde cerințelor Inspectoratului Județean de Jandarmi Ilfov, în aceea ce privește spațiul necesar pentru instalarea pazei cu efective de jandarmi la sediul acestui serviciu de probațiune, în condițiile legii.În conformitate cu art. 2 alin. (1) din OUG nr. 57/2019 privind Codul administrativ care prevăd că ”*Autoritățile administrației publice centrale sunt: Guvernul, ministerele, alte organe centrale de specialitate subordonate Guvernului sau ministerelor, autoritățile administrative autonome*”, raportat la art. 1 alin. (1) din HG nr. 652/2009 privind organizarea și funcționarea Ministerului Justiției care prevede că ”*Ministerul Justiției, denumit în continuare Ministerul, este organ de specialitate al administrației publice centrale, cu personalitate juridică, în subordinea Guvernului*”, se constată că Ministerul Justiției reprezintă un organ de specialitate al administrației publice centrale, entitate beneficiară prevăzută de dispozițiile art. 1 alin. (1) din Legea nr. 216/2016.Din analiza efectuată de către Agenția Națională de Administrare a Bunurilor Indisponibilizate, prin raportare la dispozițiile art. 1 alin. (4) din Legea nr. 216/2016, criteriile legale incidente sunt următoarele: * **Necesitatea extinderii sediului actual:**SpațiileMinisterul Justiției și unităților subordonate sunt insuficiente și există necesitatea extinderii sediilor actuale;
* **Amplasarea imobilului:**Imobilul beneficiază de o localizare centrală în București;
* **Suprafața:**Suprafața locațiilor disponibile pentru Ministerul Justiției și unităților subordonate sunt insuficiente, iar suprafața imobilului solicitat satisface nevoile instituției sau unităților subordonate;
* **Starea tehnică în care se găsește imobilul:** Starea generală a construcției este foarte bună;
* **Destinația actuală a spațiului** este cea de birouri;
* **Data primirii solicitării:**Ministerul Justiției a formulat, în termen, solicitarea prevăzute de art. 1 din Legea nr. 216/2016;
* **Situația financiară a solicitantului:** Ministerul Justiției, în calitate de ordonator principal de credite pentru unitățile subordonate funcționează în imobile închiriate din mediul privat sau din cadrul RAAPS, iar sumele alocate sunt insuficiente. Bugetul de stat este grevat anual de sume importante pentru achitarea chiriilor MJ sau unităților subordonate. În anul 2019, plătindu-se 31.410.000 lei cu această destinație. Prin legea bugetului de stat pe anul 2020 au fost alocate fonduri în sumă totală de 27.025.000 lei pentru plata chiriilor, cu ocazia rectificărilor bugetare Ministerul Justiției găsindu-se în situația de a solicita majorarea alocat inițial;
* **Eventualul impact asupra bugetului de stat:** La bugetul de stat s-ar realiza o economie considerabilă prin eliminarea unor cheltuieli cu chiriile achitate în prezent de către MJ sau unitățile subordonate.

**Bunurile menționate nu sunt supuse cererilor de retrocedare, nu sunt grevate de sarciniși nu fac obiectul unor litigii aflate pe rolul instanțelor de judecată.** |
| **2. Schimbări preconizate**Prin adoptarea proiectului de act normativ se reglementează schimbarea regimului juridic al imobilului situat în Calea Floreasca nr. 39, Sectorul 1, București, compus din teren și clădire, prevăzut în anexa la prezenta hotărâre, și anumetransmiterea cu titlu gratuit din domeniul privat al statului în domeniul public al acestuia şi în administrarea Ministerului Justiției a imobilului. Prin preluarea în administrare a imobilului evidențiat în anexă, situația anterior prezentată se va îmbunătăți.  |
| **3. Alte informaţii:** Nu este cazul. |
| **Secţiunea a 3-a****Activităţi de informare publică privind elaborarea** **şi implementarea proiectului de act normativ** |
| **1. Informarea societăţii civile cu privire la necesitatea elaborării proiectului de act normativ**Prezentul act normativ a fost elaborat cu aplicarea prevederilor Legii nr. 52/2003 privind transparența decizională în administrația publică, republicată. În vederea informării și aplicării dispozițiilor art. 1 alin. (1) din Legea nr. 216/2016 privind stabilirea destinației unor bunuri imobile confiscate, datele de identificare ale imobilelor intrate, potrivit legii, în proprietatea privată a statului prin confiscare dispusă în materie penală, au fost publicate pe site-ul Agenției Naționale de Administrare a Bunurilor Indisponibilizate. |
| **2. Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţiişisecurităţiicetăţenilor sau diversităţii biologice** Proiectul de act normativ nu se referă la acest subiect. |
| **3. Alte informații**Nu sunt |

Față de cele prezentate, a fost promovat prezentul proiect de Hotărâre a Guvernului privind transmiterea cu titlu gratuit din domeniul privat al statului în domeniul public al acestuia şi în administrarea Ministerului Justiției a unui imobil intrat în proprietatea privată a statului prin confiscare.

|  |  |
| --- | --- |
| **MINISTRUL JUSTIȚIEI,****Cătălin Marian PREDOIU** | **MINISTRUL FINANȚELOR PUBLICE,****Vasile-Florin CÎȚU** |